
ΔΕΛΤΙΟ ΤΥΠΟΥ
50 ΧΡΟΝΙΑ ΑΠΟ ΤΗΝ ΤΟΥΡΚΙΚΗ ΕΙΣΒΟΛΗ

Ποίηση και Συζήτηση
στο Σπίτι της Κύπρου
Το Σπίτι της Κύπρου και ο Κύκλος Ποιητών, στο πλαίσιο του 10ου  Διεθνούς Φεστιβάλ Ποίησης Αθηνών με τίτλο, «Γέφυρες. Ποίηση τώρα περισσότερο από ποτέ», διοργάνωσαν στο Σπίτι της Κύπρου την εκδήλωση με τίτλο «50 ΧΡΟΝΙΑ ΑΠΟ ΤΗΝ ΤΟΥΡΚΙΚΗ ΕΙΣΒΟΛΗ. Ποίηση και Συζήτηση.

Εκ μέρους του Σπιτιού της Κύπρου καλωσόρισε τους παρευρισκόμενους ο Διευθυντής του Σπιτιού της Κύπρου, Διομήδης Νικήτα.
Στην εκδήλωση συμμετείχαν οι ποιητές, Ερατώ Ιωάννου, Μαρία Καντ, Φροσούλα Κολοσιάτου, Αυγή Λίλλη και Μάριος Μιχαηλίδης οι οποίοι απήγγειλαν ποιήματά τους και στη συνέχεια  ακολούθησαν ερωτήσεις και συζήτηση με τη συμμετοχή του ακροατηρίου.
Τον συντονισμό της εκδήλωσης είχε ο κριτικός, γραμματολόγος, Αλέξης Ζήρας.

Στο πλαίσιο της βραδιάς ακούστηκαν τραγούδια για την Κύπρο από τη Χορωδία Cantus Angelicus του Ι. Ν. Ταξιαρχών Μοσχάτου υπό τη διεύθυνση της μαέστρου, Αναστασίας Χατζηπαύλου με την ίδια στο πιάνο και την Κατερίνα Νικολάου, σαξόφωνο και κρουστά.
Η εκδήλωση θα αναρτηθεί στην ιστοσελίδα της Υπηρεσίας Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) και θα είναι ‘προσβάσιμη’ μέσω του συνδέσμου παρακολούθησης:
https://webcast.grnet.gr/room/1607?eventid=16887

